Πρωθυπουργός του Γιούκον

Ο Πρωθυπουργός του Γιούκον (Premier of Yukon) είναι ο επικεφαλής υπουργός και ο επικεφαλής της κυβέρνησης της καναδικής επικράτειας του Γιούκον. Παρόλο που η θέση αποτελεί την κεφαλή της κυβέρνησης της περιοχής, οι εξουσίες της είναι σημαντικά πιο περιορισμένες σε σύγκριση με εκείνες ενός πρωθυπουργού επαρχίας (provincial premier).

Το αξίωμα ιδρύθηκε το 1979, όταν το μεγαλύτερο μέρος της εξουσίας μεταβιβάστηκε, κατόπιν εντολής του Τζέικ Επ (ομοσπονδιακού υπουργού Ινδιάνικων Υποθέσεων και Βόρειας Ανάπτυξης), από τον διορισμένο επίτροπο στον ηγέτη του κόμματος που απολάμβανε την εμπιστοσύνη της Νομοθετικής Συνέλευσης του Γιούκον. Για την περίοδο ενός έτους αμέσως πριν από αυτό, αρχής γενομένης από τις πρώτες συμβατικές νομοθετικές εκλογές το 1978, ο ηγέτης αυτός ήταν ένα από τα μέλη που υπηρετούσαν στην Εκτελεστική Επιτροπή (Υπουργικό Συμβούλιο) του επιτρόπου.
Την περίοδο 1979–1989 χρησιμοποιούνταν ο όρος «Κυβερνητικός Ηγέτης» (government leader). Στα 1989–1992 ο  Τόνι Πένικετ επέλεξε να αλλάξει τον τίτλο σε «Πρωθυπουργός» (premier), εν μέσω κάποιων αντιπαραθέσεων.Οι διάδοχοί του, Τζον Οστάσεκ και Πιρς ΜακΝτόναλντ, επέστρεψαν στη χρήση του τίτλου «Κυβερνητικός Ηγέτης».
Η διάδοχος του ΜακΝτόναλντ, Πατ Ντάνκαν, αποφάσισε να χρησιμοποιήσει ξανά τον τίτλο «Πρωθυπουργός» κατά την ανάληψη των καθηκόντων της το 2000, και έκτοτε ο τίτλος παραμένει αμετάβλητος.
Ο σημερινός πρωθυπουργός του Γιούκον είναι ο Κάρι Ντίξον, ηγέτης του Κόμματος του Γιούκον (Yukon Party). Μετά τη νίκη του στις εδαφικές εκλογές του 2025, ο Ντίξον έγινε ο πρώτος πρωθυπουργός στην ιστορία που έχει γεννηθεί στο Γιούκον.

 Κατάλογος πρωθυπουργών του Γιούκον
+  Σειρά  Εικόνα  Όνομα (Γέννηση-Θάνατος) Κόμμα  Θητεία  Διάρκεια θητείας  1ος   Κρις Πίρσον* (1931-2014) Προοδευτικό Συντηρητικό  1978 - 1985  6 έτη και 4 μήνες  2ος   Γουίλαρντ Φελπς* (1941-) Προοδευτικό Συντηρητικό  1985  71 ημέρες  3ος  75px  Τόνι Πένικετ  (1945-) NPD 1985 - 1992  7 έτη και 5 μήνες 4ος   Τζον Οστάσεκ* (1936-2007) Κόμμα του Γιούκον**  1992 - 1996  3 έτη και 11 μήνες   5ος  Πιρς ΜακΝτόναλντ (1955-) NPD 1996 - 2000  3 έτη και 6 μήνες  6η  60px Πατ Ντάνκαν  (1960-) Φιλελεύθερο  2000 - 2002  2 έτη και 5 μήνες  7ος  75px  Ντένις Φέντι (1950-2019) Κόμμα του Γιούκον  2002 - 2011  8 έτη και 7 μήνες 8ος  75px  Ντάρελ Πασλόσκι (1960-) Κόμμα του Γιούκον  2011 - 2016  5 έτη και 5 μήνες  9ος  75px  Σάντι Σίλβερ (1969-) Φιλελεύθερο  2016 - 2023  6 έτη και 1 μήνας   10ος  75x75px  Ραντζ Πιλάι (1974-) Φιλελεύθερο  2023 - 2025  2 έτη και 5 μήνες  11ος  Μάικ Πέμπερτον (1963-) Φιλελεύθερο  2025  5 μήνες  12ος  75px  Κάρι Ντίξον (1985-) Κόμμα του Γιούκον  22 Νοεμβρίου 2025  Εν ενεργεία 

 Χρησιμοποιούσε τον τίτλο «Κυβερνητικός Ηγέτης» αντί για «Πρωθυπουργός».

 Το 1992, το Προοδευτικό Συντηρητικό Κόμμα του Γιούκον μετονομάστηκε σε Κόμμα του Γιούκον (Yukon Party).

 Παραπομπές 

Κατηγορία:Γιούκον